ลุ้น SET เปิดบวก รับความหวังศก.โลกฟื้น ฟากโบรกแนะระวังตลาดผันผวนหลัง Valuation ตึงตัว
ลุ้น SET เปิดบวก รับความหวังศก.โลกฟื้น ฟากโบรกแนะระวังตลาดผันผวนหลัง Valuation ตึงตัว
7 ก.ค. 2563

นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ บล.ทิสโก้ กล่าวว่า ตลาดหุ้นไทยเช้านี้คาดว่าจะปรับตัวขึ้นชดเชยเมื่อวานนี้ที่ตลาดบ้านเราปิดทำการ ขณะที่ตลาดหุ้นในภูมิภาคเอเชียต่างปรับตัวขึ้นกันได้ดีเกือบ 3% นำโดยตลาดหุ้นจีน และฮ่องกง ขานรับความคาดหวังเศรษฐกิจโลกฟื้นตัว หลังจากที่ตัวเลขภาคบริการของทั้งสหรัฐฯ, จีน และสหภาพยุโรป ต่างก็ออกมาในทิศทางที่ดี
อย่างไรก็ดี เช้านี้ตลาดภูมิภาคก็เคลื่อนไหวทั้งในแดนบวก-ลบ ซึ่งตลาดบ้านเราก็จะต้องระวังความผันผวนระหว่างทางด้วย เนื่องจาก Valuation ตึงตัวอยู่ และยังต้องรอดูการประชุมคณะรัฐมนตรี (ครม.) ในวันพรุ่งนี้ ในเรื่องการฟื้นฟูเศรษฐกิจ
พร้อมให้แนวรับ 1,365 จุด ส่วนแนวต้าน 1,390-1,400 จุด